Diari Oficial de la Generalitat Valenciana


Sumari del DOGV 9873, del 18-06-2024 (2024/5754)

RESOLUCIÓ de 12 de juny de 2024, de la Vicepresidència Primera i Conselleria de Cultura i Esport, per la qual s'amplia el termini de resolució de concessió de les subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori, convocades per a 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5754


Data del document
:   12-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 12 de juny de 2024, de la Vicepresidència Primera i Conselleria de Cultura i Esport, per la qual s'amplia el termini de resolució de concessió de les subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori, convocades per a 2024. [2024/5754]  
Per Orde 17/2018, de 9 de maig, de la Conselleria d'Educació, Investigació, Cultura i Esport, s'establixen les bases reguladores de la concessió de subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori (DOGV 8295, 15.05.2018). Posteriorment, es va dictar l'Orde 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'orde anterior (DOGV 8815, 19.05.2020).  
Per Resolució de 20 de desembre de 2023, de la Vicepresidència Primera i Conselleria de Cultura i Esport, es convoquen, per a 2024, les subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori (DOGV 9753, 27.12.2023), i en el resolc octau d'este s'establix que el termini per a la resolució i notificació serà de sis mesos a partir de la publicació de la present convocatòria.  
De conformitat amb l'article 23.1 de la Llei 39/2015, d'1 d'octubre, del procediment administratiu comú de les administracions públiques, excepcionalment, quan s'hagen esgotat els mitjans personals i materials disponibles als quals fa referència l'apartat 5 de l'article 21, l'òrgan competent per a resoldre podrà acordar de manera motivada l'ampliació del termini màxim de resolució i notificació, el qual no podrà ser superior al que s'establix per a la tramitació del procediment.  
  
Per tot això, davant la impossibilitat material de poder arribar al compliment del termini de resolució i notificació previst en la convocatòria i, atés que concorren les raons previstes en els articles 32.1, 32.3 i 35.1.e de la Llei 39/2015, d'1 d'octubre, del procediment administratiu comú de les administracions públiques, per a acordar d'ofici l'ampliació del termini per a resoldre i notificar la concessió d'estes ajudes, de conformitat amb el Decret 186/2023, de 17 d'octubre, del Consell, pel qual s'aprova el Reglament orgànic i funcional de la Vicepresidència Primera i Conselleria de Cultura i Esport, així com el resolc tretzé de la Resolució de 20 de desembre de 2023, de la Vicepresidència Primera i Conselleria de Cultura i Esport (DOGV 9753, 27.12.2023), pel qual es delega en la persona titular de la Direcció General de Patrimoni Cultural la facultat per a resoldre la concessió i la denegació d'estes ajudes i se li autoritza perquè, en l'àmbit de les competències pròpies, adopte les resolucions pertinents per a l'execució d'esta resolució, resolc:  
  
Primer  
Ampliar en tres mesos el termini establit en el resolc octau de la Resolució de 20 de desembre de 2023, de la Vicepresidència Primera i Conselleria de Cultura i Esport, per la qual es convoquen, per a 2024, les subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori.  
  
Segon  
Publicar la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra la present resolució no es pot interposar cap recurs, sense perjuí del procedent contra la resolució que pose fi al procediment, de conformitat amb el que establix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de juny de 2024.- La directora general de Patrimoni Cultural (p. d. R 20.12.2023, DOGV 9753, 27.12.2023): María del Pilar Tébar Martínez.